Eesti saared

Eestis on 2020. aasta seisuga kokku 2317 meresaart,"Uus kaardistus vähendas Eesti pindala nelja ruutkilomeetri võrra", ERR, 22. veebruar 2024 millest 318 on suuremad kui 1 hektar. 2015. aasta seisuga oli selliseid saari loendatud 2222."Eesti sai 700 meresaare võrra rikkamaks" Postimees 24. august 2015

97% Eesti saarte elanikest elab Saaremaal, Hiiumaal ja Muhu saarel. 2011. aasta rahva ja eluruumide loenduse andmeil on saartel 40 715 püsielanikku, mis on 3% Eesti püsielanikest. Veel 2000. aasta loenduse ajal elas saartel 47 404 inimest. 

Kuigi saareelanike arv on jätkuvalt vähenenud, on püsiasustusega saarte arv kasvanud. 2013. aastal oli püsiasustusega saari kokku 19: Saaremaa, Hiiumaa, Muhu, Abruka, Aegna, Heinlaid, Kesselaid, Kihnu, Kräsuli, Kõinastu, Manija, Naissaar, Osmussaar, Piirissaar, Prangli, Ruhnu, Vilsandi, Vormsi ja Väike-PakriLeitmaa, Dannar. "Elu väikesaarel nõuab looduse tujudega leppimist." Eesti Päevaleht, 12. jaanuar 2013.. 2017. aastal püsielanikud olid 22 saarelHelerin Äär: "Püsielanikud on 22 saarel." Statistikablogi. 23. oktoober 2017..

Väikseid saari nimetatakse laidudeks, rahudeks, karedeks, nasvadeks, mäkkideks, kivideks, kuivadeks jne.

Eesti saared on mandrilised saared, mis asuvad mandrilisel maakoorel, näiteks
 isostaatilise maakerke tagajärjel merest kerkinud saared nagu Saaremaa;
 veest välja ulatuvad liustikutekkelised voored, näiteks Naissaar;
 merepinnast kõrgemale ulatuvad liustiku kunagist servaasendit märkivad otsamoreenid, millest tekkinud saari võib leida Väinameres.

 Suuremad saared 
2015. aastal koostatud EELIS-e meresaarte nimestik annab saarte kohta kaks pindala: põhikaardi ja Eesti topograafia andmekogu kombineeritud andmeid. Nimestiku koostamisel kasutati põhikaarti mõõtkavaga 1:10 000. Kombineeritud andmed saadi aeropildistamise ja laserskaneerimisega keskmise veeseisu ajal. Meresaared kaardistatakse alates pindalast 100 m², seisu- ja vooluveekogu saarte miinimummõõt on 20 m².Kingitus Eesti sünnipäevaks: Eesti sai 95 saare võrra rikkamaks, Maa-Amet, 22. veebruar 2024 2015 arvestuses on maakerke tulemusena teiste saartega liitunud ega kuulu EELIS-e meresaarte nimistusse Kassari, Võilaid ja Suur-Tulpe.

  Saar  Pindala   Saar  Pindala 1.  Saaremaa  2683,25 km²  26.  Loonalaid  1,22 km² 2.  Hiiumaa  1018,49 km²  27.  Rammu saar  1,12 km² 3.  Muhu  204,86 km²  28.  Kõrksaar  0,91 km² 4.  Vormsi  93,34 km²  29.  Pedassaar  0,9 km² 5.  Naissaar  18,93 km²  30.  Hobulaid  0,89 km² 6.  Kihnu  17,1 km²  31.  Viirelaid  0,87 km² 7.  Väike-Pakri  13,5 km²  32.  Udriku laid  0,84 km² 8.  Suur-Pakri  12,68 km² 33.  Hanikatsi laid  0,83 km² 9.  Ruhnu  11,87 km²  34.  Suurrahu  0,79 km² 10.  Vilsandi  9,39 km²   35.  Vahase  0,72 km² 11.  Abruka  9,28 km²  36.  Taguküla laid  0,67 km² 12.  Piirissaar  7,5 km²  37.  Mohni  0,61 km² 13.  Prangli  6,61 km²  38.  Aksi  0,59 km² 14.  Osmussaar  4,87 km²  39.  Kasselaid  0,54 km² 15.  Vohilaid  4,48 km²  40.  Pasilaid  0,49 km² 16.  Tauksi  3,66 km²  41.  Mõndalaid  0,45 km² 17.  Aegna  3,01 km²  42.  Käkimaa  0,43 km² 18.  Kõinastu laid  2,66 km²  43.  Kõinastu lee  0,40 km² 19.  Väike-Tulpe  2,08 km²  44.  Tjuka saar  0,39 km² 20.  Manilaid  2,06 km²  45.  Noogimaa  0,37 km² 21.  Kesselaid  1,75 km²  46.  Koipsi saar  0,36 km² 22.  Heinlaid  1,49 km²  47.  Uulutilaid  0,32 km² 23.  Saarnaki laid  1,43 km²  48.  Kõverlaid  0,31 km² 24.  Liialaid  1,31 km²  49.  Selglaid  0,30 km² 25.  Kaevatsi laid  1,25 km²  50.  Vareslaid  0,28 km²

Vaata ka
Eesti saarte loend
Lääne-Eesti saarestik

 Viited 

 Välislingid